**Záznam zo zasadnutia konzultačnej skupiny pre dunajskú stratégiu**

3.5.2013, Úrad vlády SR, Bratislava

Prítomní: podľa prezenčnej listiny

Program zasadnutia:

1. Informácia o spoločnom stretnutí národných kontaktných bodov (NCP) pre dunajskú stratégiu a orgánov zodpovedných za prípravu partnerských dohôd na obdobie 2014-2020 (Bukurešť 16.-17. apríla 2013)
2. Príprava programu európskej nadnárodnej spolupráce Dunaj (ETC Dunaj) ako aj aktivity v ďalších programoch nadnárodnej spolupráce.
3. Priemet dunajskej stratégie do prípravy Partnerskej dohody na Slovensku
4. Rôzne

K bodu 1: Informáciu o spoločnom stretnutí národných kontaktných bodov (NCP) pre dunajskú stratégiu a orgánov zodpovedných za prípravu partnerských dohôd na obdobie 2014-2020 (Bukurešť 16.-17. apríla 2013) poskytol riaditeľ odboru prierezových priorít Ladislav Šimko.

EUSDR a jej ukotvenie pre prípravu Partnerskej dohody 2014-2020 - odprezentoval Ladislav Šimko. EK spustila sériu rokovaní s NCP v záujme zakotvenia EUSDR v programových dokumentoch (Partnerských dohodách a mainstreamových programoch), išlo o prvé stretnutie. Baltská stratégia začínala o 2 roky skôr, v roku 2012 došlo k zmene z 3 priorít na dnešných 14. Vo väčšine ČŠ je problém so zakomponovaním dunajskej stratégie do mainstreamových programov. U nás je zatiaľ navrhnutých 7 mainstreamových programov. Napr. v Bulharsku a Rumunsku si navrhli samostatné prioritné osi pre nadnárodnú spoluprácu. V Partnerskej dohode je potrebné priorizovať tematické ciele. Upozornil na novinku, ktorú zvýrazňuje aj EK – Článok 60 – (2) riadiaci orgán môže povoliť, aby operácia bola realizovaná mimo územia programu, ale v  rámci Únie, za predpokladu, že (a) je to v prospech programovej oblasti, (b) celková suma neprekročí 10%, (c) monitorovací výbor dal súhlas, (d) sú splnené povinnosti týkajúce sa riadenia, kontroly a auditu – ako podpora cezhraničnej spolupráce.

EK plánuje pokračovať v týchto stretnutiach, najbližšie bude v 21. júna v Stuttgarte, ktoré by sa malo venovať už aj spoločným cieľovým indikátorom, kde je nevyhnutné zabezpečiť účasť zástupcov budúcich RO ako aj koordinátorov PAC.

K bodu 2: Príprava programu európskej nadnárodnej spolupráce Dunaj (ETC Dunaj) – odprezentoval František Koločány. Podľa informácií z posledného zasadnutia pracovnej skupiny na prípravu ETC Dunaj, bude prebiehať druhé kolo stanovovania priorít medzi tematickými cieľmi (excelovská tabuľka), v takom prípade budú členovia KSDS oslovení so žiadosťou o spoluprácu. Na spoločné stretnutie pracovnej skupiny na prípravu ETC Dunaj a PAC 20.-21. mája 2013 do Ľubľany je potrebné zabezpečiť aj účasť koordinátorov príslušných prioritných oblastí dunajskej stratégie.

Príprava programu európskej nadnárodnej spolupráce Stredná Európa (Central Europe), ako ďalšej možnosti podpory implementácie EUSDR na programové obdobie 2014-2020 – odprezentovala Magdaléna Hájeková.

K bodu 3: RO musia priorizovať ciele. Na web stránku dunajskej stratégie zverejníme dnešné prezentácie ako aj prezentácie Rumunska a Bulharska s uvedenými prioritnými osami pre nadnárodnú spoluprácu a makroregionálne stratégie.

K bodu 4:

* p. Salomonová z MŠVVaŠ SR informovala o stave prípravy konferencie Vedecká podpora pre dunajskú stratégiu, ktorá sa uskutoční 15. mája 2013 v Bratislave. V doobedňajších hodinách bude rokovanie koordinátorov PAC 7, 8 a 9 v budove starej NR SR, v poobedňajších hodinách bude spoločné rokovanie na Bôriku.
* L. Šimko - podávanie pravidelných štvrťročných správ o činnosti jednotlivých PAC – za 1. štvrťrok poslal iba p. Bujnovský z VÚVH, ostatní členovia SG tieto správy nedourčili čo je v rozpore so ávermi konzultačnej skupiny zo dňa 6.12.2012. Bez informovanosti nie je táto vzájomná kooperácia možná. Požiadal prítomných o zodpovednosť a  dodatočné zaslanie správ.
* p. Bujnovský z VÚVH sa pred pár dňami zúčastnil stretnutia PAC, kde prebehla aj diskusia k ETC Dunaj, viacerí boli zaskočení diskusiou o štruktúre programu, prebehla tiež diskusia k 4-5 tematickým oblastiam programu, ktoré majú byť podporené, najmä prioritná oblasť 10 by mala byť podporená priamo z ETC Dunaj – v tom prípade by ale PAC stratili exkluzivitu vzťahu k EK;
* L. Šimko vysvetlil, že EK chce ponechať 0,35% rozpočtu na variabilné možnosti zlepšenia reálnej kohézie a aj to je dôvod prečo EK podporuje aby ETC Dunaj bol riadený formou EGTC; z našej strany je podpora pre prioritnú oblasť 11 – podpora inštitúcií.
* P. Poláček z DVK sa zaujímal o stav projektu DRIFF - L. Šimko vysvetlil že projekt DRIFF zatiaľ nie je realizovaný.
* D. Ács uviedol príklad Nemecka, kde prebehla výzva na podporu sieťovania, už je ukončená, ale plánujú sa ďalšie, zo SK sa zapojil Dunajský automobilový klaster, bude sa vytvárať automobilový superklaster a okrem toho aj Dunajské centrá pre transfer technológií.
* MŠVVaŠ SR vyzvalo aj partnerské ministerstvá v dunajskom regióne k memorandu porozumenia za oblasť vedy, výskumu a inovácií.
* D. Malčeková z MV SR informovala, že v priebehu mája by z rakúskej strany mali byť nové informácie k pripravovanému nástroju na prípravu projektov. Taktiež informovala o príprave stretnutia SG pre PA10.

Zapísala: Magdaléna Hájeková, OPP; František Koločány, OPP

Schválili: Ladislav Šimko, riaditeľ OPP;

Bratislava 13.5.2013